Аԥсны
Ажәабжьқәа Sputnik Аԥсны аҟны
Аҵыхәтәантәи уахыки-ҽнаки рыла Аԥсны акоронавирус 98-ҩык ирыдырбалеит
© AFP 2021 / NATALIA KOLESNIKOVAМедицинский специалист проводит бесплатный экспресс-тест на антиген на коронавирусную болезнь (Covid-19)
© AFP 2021 / NATALIA KOLESNIKOVA
Аепидемиа ҵысижьҭеи Аԥсны акоронавирус зцәа иаланы иаадырԥшыз ауаа рхыԥхьаӡара 36177-ҩык рҟынӡа инаӡеит, ргәы бзиахахьеит 29067-ҩык ауааԥсыра, рыԥсҭазаара иалҵхьеит 539-ҩык.
АҞӘА, ԥхынҷкәын 11 – Sputnik. COVID-19 азы атестқәа арҭеит 387-ҩык Аԥсны ауааԥсыра, урҭ рахьтә 98-ҩык рцәа акоронавирус шалаз аадырԥшит.
Абыржәтәи аамҭазы Гәдоуҭатәи араионтә хәшәтәырҭа хадаҿы ишьҭоуп 89-ҩык, рҭагылазаашьа бааԥсуп 34-ҩык, ибжьаратәуп - 35-ҩык. Аҟәатәи аинфекциатә хәшәтәырҭаҿы ирхәшәтәуеит акоронавирус зцәа иалоу 41-ы, урҭ рахьтә 18-ҩык рҭагылазаашьа уадаҩуп. Очамчыра ирхәшәтәуеит 19-ҩык, Гагратәи ахәшәтәырҭаҿы - 20-ҩык, урҭ рахьтә хҩык рҭагылазаашьа уадаҩуп. Тҟәарчалтәи ахәшәтәырҭаҿы 15-ҩык ачымазцәа шьҭоуп. Аҟәа иҟоу амобилтә госпиталь аҿы - жәаҩык, ҩыџьа рҭагылазаашьа хьанҭоуп.